Liikenne- ja viestintäministeriö

Lausuntopyyntö LVM/135/03/2018

# Sisäministeriön lausunto kevytautoja koskevien valtioneuvoston asetusten luonnoksista

Liikenne- ja viestintäministeriö on pyytänyt sisäministeriöltä lausuntoa kevytautoja koskevien valtioneuvoston asetusten luonnoksista. Sisäministeriö lausuu asiassa seuraavaa.

## Valtioneuvoston asetus ajoneuvojen rekisteröinnistä

Asetusmuutoksessa todetaan, että kevytautoille annettaisiin henkilöautoa vastaavasti kaksi rekisterikilpeä, jotka olisivat ulkomuodollisesti autoa vastaavat. Näin ollen kevytauto ei siis olisi tunnistettavissa henkilöautosta muutoin kuin hitaan ajoneuvon kilvestä. Sisäministeriö esittää, että kevytautojen rekisteritunnus olisi vastaava kuin traktoreille annettava tunnus ja se asetettaisiin kevytauton eteen ja taakse. Tämä parantaisi kevytauton tunnistettavuutta liikenteessä ja myös muut tienkäyttäjät tunnistaisivat kevytauton, vaikka vaadittava hitaan ajoneuvon kilpi olisi säännösten vastaisesti poistettu. Sisäministeriön tietojen mukaan poliisin rekisterikilvenlukulaite tunnistaa myös traktorin rekisterikilven.

Muilta osin sisäministeriöllä ei ole lausuttavaa asetusluonnoksiin.

Kansliapäällikön sijaisena,
osastopäällikkö Jukka Aalto

Erikoissuunnittelija Aino Tuovinen

Asiakirja on sähköisesti allekirjoitettu asianhallintajärjestelmässä. Sisäministeriö 20.06.2019 klo 10:03. Allekirjoituksen oikeellisuuden voi todentaa kirjaamosta.

|  |  |
| --- | --- |
|  |  |
|  | Ministeri OhisaloKansliapäällikkö SalmiValtiosihteeri ParviainenMinisterin erityisavustajatSM/POSM/PEO |